APSTIPRINĀTI

ar Priekules novada pašvaldības domes

29.06.2017. sēdes lēmumu

(prot.Nr.2,lēm.Nr.264)

Priekules novada pašvaldībai piederošā nekustamā īpašuma Brīvības iela 41, Priekule, Priekules nov., kadastra numurs 6415 003 0146, atsavināšanas

**Otrās mutiskās izsoles ar augšupejošu soli**

**IZSOLES NOTEIKUMI**

*Izdoti saskaņā ar likuma „Par pašvaldībām” 21.panta 17.punktu*

*Publiskas personas mantas atsavināšanas likuma 8.pantu,*

*10.panta pirmo daļu.*

**1. Vispārīgie jautājumi**

1. Ziņas par atsavināmo objektu:

1.1. Nekustamais īpašums sastāv no viena zemesgabala, kadastra apzīmējums 6415 003 0146 ar kopējo platību 5431 m2 un uz zemes gabala atrodošām būvēm – būve (internāts) ar kadastra apzīmējumu 6415 003 0146 001, būve (sūkņu māja) ar kadastra apzīmējumu 6415 003 0146 002, būve (šķūnis) ar kadastra apzīmējumu 6415 003 0146 004, būve (garāža) ar kadastra apzīmējumu 6415 003 0146 005.

1.2. Īpašuma tiesības uz nekustamo īpašumu nostiprinātas uz Priekules novada pašvaldības vārda Priekules pilsētas zemesgrāmatu nodalījumā Nr.1000 0051 6185.

1.3. Nekustama īpašuma – nosacītā cena un izsoles sākumcena noteikta **6320 EUR (seši tūkstoši trīs simti divdesmit *euro* un 00 *euro* centi), kas ir arī izsoles sākumcena.**

1.4. Nekustamā īpašuma izmantošanas veids – saskaņā ar Priekules pilsētas teritorijas plānojumu nekustamais īpašums atrodas sabiedrisko un darījumu iestāžu apbūves teritorijā. Galvenais izmantošanas veids ir sabiedriskas nozīmes objekti, kā arī darījuma iestāžu un komerciāla rakstura apbūve.

1.5. Maksāšanas līdzekļi noteikti *euro*.

1.6. Izsoles mērķis – pārdot nekustamu īpašumu mutiskā izsolē, ar augšupejošu soli (turpmāk –izsole).

1.7. Izsoles solis 100 EUR

1.8. Nodrošinājuma nauda – 10% no nekustamā īpašuma nosacītās cenas, t.i., 632 EUR (seši simti trīsdesmit sivi *euro* un 00 *euro* centi) jāieskaita Priekules novada pašvaldības, reģistrācijas Nr.90000031601, Saules iela 1, Priekule, Priekules nov., norēķinu kontā: AS Swedbank, SWIFT HABALV22, konts: LV30HABA0551018598451. Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā vai iemaksāta kasē. Informācija par citiem norēķinu kontiem pieejama pašvaldības mājaslapā [www.priekulesnovads.lv](http://www.priekulesnovads.lv) sadaļā “pašvaldība”

1.9. Izsoles rīkotājs – Priekules novada pašvaldības īpašumu atsavināšanas un nomas tiesību izsoles komisija (turpmāk – izsoles komisija).

**1.10. Kontaktpersonas:**

1.10.1.jautājumos par izsoles dokumentiem un izsoles norisi:izsoles komisijas vadītāja Aija Mickus, tālr.63497910, e-pasts: aija.mickus@priekulesnovads.lv.

1.10.2. jautājumos par mantas apskati, tehnisko stāvokli, dokumentāciju u.c. jautājumiem: pašvaldības izpilddirektors Andris Razma, tālr.29176392, e-pasts: direktors@priekulesnovads.lv.

 **1.11. Izsole tiek atklāta 2017.gada 19.septembrī plkst.10.00.**

 **1.12. Dalībnieku reģistrācija un izsoles dokumentu pieņemšana tiek pārtraukta 2017.gada 18.septembrī plkst.17.00.**

**2. Informācijas publicēšanas kārtība**

2.1. Pēc nekustamā īpašuma izsoles noteikumu apstiprināšanas, tiek izsludināta nekustama īpašuma izsole. Sludinājums par izsoli publicējams oficiālajā izdevumā „Latvijas Vēstnesis”, un Priekules novada pašvaldības mājas lapā [www.priekulesnovads.lv](http://www.priekulesnovads.lv), kā arī vietējā izdevumā *„Priekules informatīvais idevums”* ne vēlāk kā četras nedēļas pirms izsoles pieteikuma termiņa beigām. Pie objekta izliekams paziņojums par izsoli.

2.2. Pirmpirkuma tiesīgo personu atbilstoši Publiskas personas mantas atsavināšanas likumam uz nekustamo īpašumu nav.

**3. Izsoles dalībnieku reģistrācijas kārtība**

3.1. Dalībnieku reģistrācija tiek uzsākta pēc sludinājuma publicēšanas oficiālajā izdevumā „Latvijas Vēstnesis”.

3.2. Iepazīšanās ar izsoles noteikumiem un izsoles dalībnieku reģistrācija tiek veikta Priekules novada pašvaldībā, Saules ielā 1, Priekulē, Priekules nov., darba dienās no 8.00 līdz 12.00 un 12.45 līdz 17.00 (reģistrācijas pēdējā dienā līdz plkst.15.00.).

3.3. Līdz reģistrācijas beigām izsoles dalībniekiem jāveic nodrošinājuma iemaksa 10% apmērāno nosacītās cenas. Nodrošinājums iemaksājams šo noteikumu 1.8.punktā noteiktajā kārtībā.

3.3.1.Maksājums uzskatāms par iesniegtu, ja attiecīgā naudas summa ir ieskaitīta izsoles noteikumos bankas kontā vai iemaksāta kasē reģistrācijas norādītajā termiņā.

3.4. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nokustamo īpašumu.

3.4.1. Reģistrējoties izsolei fiziskajās personas iesniedz nekustamā īpašuma izsoles rīkotājam šādus dokumentus:

 3.4.1.1. Priekules novada pašvaldībai adresēts pieteikums par reģistrēšanos izsolei saskaņā ar šiem izsoles noteikumiem;

3.4.1.3. jāiesniedz kvīts par nodrošinājuma samaksu *(ja nepieciešams);*

3.4.1.4. noteiktajā kārtībā apliecināta pilnvara pārstāvēt fizisku personu izsolē, ja to pārstāv cita persona.

3.4.2. Reģistrējoties izsolei juridiska persona arī personālsabiedrība, iesniedz nekustamā īpašuma izsoles rīkotājam šādus dokumentus:

3.4.2.1. Priekules novada pašvaldībai adresēts pieteikums par pieteikums par reģistrēšanos izsolei saskaņā ar šiem izsoles noteikumiem;

3.4.2.2. apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

3.4.2.3. attiecīgās institūcijas lēmumu par nekustama īpašuma iegādi;

3.4.2.4. LR uzņēmuma reģistra izziņu par personu pārstāvības tiesībām, ja šī informācija komisijai nav pieejama vai iegūstama no augstāk minētajiem dokumentiem (izziņa derīga, ja tā izsniegta ne agrāk par sešām nedēļām no izsoles dienas).

3.4.2.6. Kvīts par nodrošinājuma samaksu *(ja nepieciešams);*

3.4.2.7. Noteiktajā kārtībā apliecinātu pilnvara pārstāvēt juridisku personu izsolē, ja to pārstāv cita persona.

3.4.3. Ārvalsts fiziska vai juridiska persona papildus 3.4.1. un 3.4.2.punktā paredzētajiem dokumentiem iesniedz:

3.4.3.1. to apkalpojušās Latvijas vai ārvalsts bankas izziņu par finanšu resursu pieejamību. Ārvalstīs izsniegtie dokumenti tiek pieņemti, ja tie noformēti atbilstoši Latvijai saistošo starptautisko līgumu noteikumiem.

3.4.3.2. Priekules novada pašvaldībai adresēts iesniegums par vēlēšanos iegādāties atsavināmo objektu saskaņā ar šiem izsoles noteikumiem;

3.5. Reģistrācijai iesniegtie dokumenti izsoles dalībniekam atpakaļ netiek atdoti.

3.6. Izsoles rīkotājs sastāda to personu sarakstu, kuri izpildījuši izsoles priekšnoteikumus atbilstoši Publiskas personas mantas atsavināšanas likumā noteiktajai kārtībai.

3.7. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, vai to pārstāvju pilnvarotās personas vārdu, uzvārdu. Pilnvarotā persona iesniedz pilnvaru, pārstāvim jāuzrāda dokuments, kas apliecina viņa pārstāvības tiesības.

3.8. Izsoles komisija nav tiesīga līdz izsoles sākumam izpaust ziņas par par citiem izsoles dalībniekiem.

3.9. Izsoles dalībnieki netiek reģistrēti, ja:

3.9.1. vēl nav iestājies vai jau ir beidzies dalībnieku reģistrācijas termiņš;

3.9.2. nav iesniegti noteikumu 3.punkta 3.4.1., 3.4.2., 3.4.3.punktā minētie dokumenti.

3.9.3. nav apliecināta iepazīšanās ar izsoles objektu un izsoles noteikumiem;

3.9.4. saskaņā ar Latvijas Republikas spēkā esošajiem tiesību aktiem nav tiesību piedalīties izsolē.

 3.9.5. pretendenti, kuriem ir nekustamā īpašuma, nomas vai īres parādi Priekules novadā.

3.10. Izsoles dalībnieki pirms izsoles sākuma apliecina, ka ir iepazinušies ar izsoles noteikumiem. Dalībnieku apliecinājums tiek ieprotokolēts.

3.11. Ja kāda persona izsolē vēlas izmantot pirmpirkuma tiesības, tas jāpaziņo līdz ar pārējiem izsoles noteikumiem, iesniedzot pirmpirkuma tiesību apliecinošus dokumentus.

1. **Izsoles process**

4.1. Izsolē var piedalīties, ja pieteikums iesniegts sludinājumā noteiktajā termiņā un izpildīti izsoles priekšnoteikumi.

4.2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
4.3. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

4.4. Ja reģistrējies un uz izsoli ieradies tikai viens dalībnieks*,* tad solīšanu neorganizē, bet vienīgais dalībnieks iegūst tiesības slēgt pirkuma līgumu par izsoles sākumcenu.

4.5. Dalībniekam, kurš ir reģistrējies, bet nav ieradies uz izsoli vai atteicies no dalības izsolē, nodrošinājuma nauda netiek atmaksāta.

4.6. Reģistrētiem dalībniekiem, kuri nenosola nekustamo mantu, atmaksā nodrošinājumu naudu 7 darba dienu laikā no pieprasījuma saņemšanas.

1. **Izsoles norise**

5.1. Izsole tiek atklāta ***2017.gada 19.septembrī*** Priekules novada pašvaldībā Saules ielā 1, Priekulē, Priekules nov., ***plkst.10.00.***

5.2. Izsoli vada – *īpašumu atsavināšanas un nomas tiesību izsoles komisijas priekšsēdētājs (izsoles vadītājs) vai cita komisijas nolikumā vai ar domes priekšsēdētāja rīkojumu noteiktā persona.*

5.3. Ja kāds (i) no reģistrētajiem izsoles dalībniekiem neierodas uz izsoli noteiktajā laikā, izsoles vadītājam ir tiesības pārcelt izsoles sākumu par 30 minūtēm vēlāk.

5.4. Atklājot izsoli, izsoles vadītājs klātesošos iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

5.5. Izsoles vadītājs īsi raksturo pārdodamo nekustamo īpašumu, paziņo nosacīto cenu, kā arī izsoles soli – summu, par kādu nosacītā cena tiek paaugstināta ar katru nākamo solījumu.

5.6. Izsoles gaitu protokolē. Izsoles protokolā tiek mantas solīšanas gaita. Protokolu paraksta visi komisijas locekļi.

5.7. Pēc izsoles vadītāja ziņojuma sākas nosolīšanas process.

5.8. Izsoles vadītājs nosauc izsauc izsolāmā nekustamā īpašuma sākotnējo cenu un jautā: ”Kurš sola vairāk?”.

5.8.1. Izsoles dalībnieki, paceļot savu reģistrācijas kartīti ar numuru, apliecina un piekrīt solīt par vienu soli vairāk. Izsoles vadītājs paziņo solītāja reģistrācijas numuru un piedāvāto cenu.

5.8.2. Izsoles vadītājs turpina paaugstināt izsoles sākuma cenu par vienu soli.

5.8.3. Kad neviens no dalībniekiem vairs augstāku cenu nepiedāvā izsoles vadītājs trīs reizes atkārto pēdējo augstāko cenu. Pēc trešo reizi atkārtotas pēdējās nosolītās cenas, ja tā netiek pārsolīta, manta tiek pārdota personai, kas nosolījusi visaugstāko cenu.

5.8.4. Cits solīšanas veids ir pieļaujams tikai saskaņā ar izsoles vadītāja atļauju. Šādā gadījumā, ievērojot Publiskas personas mantas atsavināšanas likuma 19.panta trešajai daļu, nevar pārsniegt 10% no izsoles nosacītās (sākuma) cenas.

5.10. Dalībnieku reģistrācijas numurs un cena tiek fiksēti protokolā.

5.11. Dalībnieks, kurš piedāvājis augstāko cenu pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai.

5.12. Izsoles dalībnieks, kurš nekustamo īpašumu nosolījis, bet neparakstās protokolā, atzīstams par atteikušos no nosolītā nekustamā īpašuma. Pēc komisijas lēmuma viņš tiek svītrots no dalībnieku saraksta, un viņam netiek atmaksāta nodrošinājuma nauda. Īpašums tiek pārdots izsoles dalībniekam, kurš nosolījis augstāko cenu.

5.13. Izsoles protokols un iesniegtie dokumenti paliek izsoles komisijas rīcībā. Dalībnieki tiesīgi lūgt protokola atvasinājumu, kurs tiek izsniegts 5 (piecu) dienu laikā pēc tam, kad izsoles komisija apstiprinājusi izsoles protokolu.

5.14. Pēc izsoles protokola parakstīšanas, dalībnieks, kas nosolījis nekustamo mantu, saņem izziņu par izsolē iegūto īpašumu*.* Izziņā tiek norādīta izsolē iegūtā manta, nosolītā cena, un samaksas kārtība.

5.15. Nodrošinājums tiek atmaksāts šādos gadījumos, ja:

* + 1. dalībnieks piedalījies izsolē, bet nav nosolījis izsolīto objektu;
		2. izsole ir atzīta par spēkā neesošu rīkotāja vainas dēļ.
1. **Samaksas kārtība**

6.1. Nosolītājam sava piedāvātā augstākā summa, atrēķinot iemaksāto nodrošinājuma naudu, jāsamaksā par nosolīto nekustamo īpašumu 3 (trīs) mēnešu laikā no izsoles norises dienas.

6.2. Nokavējot noteikto samaksas termiņu, nosolītājs zaudē iesniegto nodrošinājumu. Un daļēji iemaksāto samaksu, ja tāda ir veikta.

6.2.1. Gadījumā, ja nosolītājs samaksā pilnu nosolīto cenu par nosolīto mantu pēc šo noteikumu 6.1.punktā noteiktā termiņa pēdējās dienas (termiņa pēdējo dienu ieskaitot), pašvaldība ir tiesīga 3 (trīs) dienu laikā atgriezt atpakaļ nosolītājam iemaksāto pirkuma maksu, izņemot nodrošinājuma iemaksu, t.i. 10% no izsoles sākumcenas, un nosolītājam nav tiesības prasīt no pašvaldības pirkuma līguma slēgšanu ar viņu.

6.3. Ja nosolītājs līdz 6.1.punktā minētajā termiņā nav samaksājis nosolīto mantas cenu, komisija ir tiesīga piedāvāt pirkt nekustamo īpašumu dalībniekam, kurš nosolījis nākamo augstāko cenu.

6.4. Pārsolītājam pircējam ir tiesības divu nedēļu laikā no piedāvājuma saņemšanas dienas paziņot komisijai par nekustamā īpašuma pirkšanu par paša nosolīto augstāko cenu.

6.5. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumu.

6.6. Ja pārsolītais pircējs piekrīt komisijas piedāvājumam, nosolītā summa jāsamaksā 2 (divu) nedēļu laikā no piedāvājuma akceptēšanas dienas.

1. **Izsoles rezultātu apstiprināšana**

7.1. Izsoles komisija apstiprina izsoles protokolu septiņu dienu laikā pēc izsoles.

7.2. Izsoles rezultātus apstiprina tuvākajā Priekules novada pašvaldības domes sēdē, bet ne vēlāk kā 30 dienu laikā, pēc visu maksājumu nokārtošanas.

7.3. Pirkuma līgums tiek noslēgts 30 (trīsdesmit) dienu laikā pēc izsoles rezultātu apstiprināšanas.

**8. Nenotikusī izsole**

8.1. Izsole atzīstama par nenotikušu, ja:

8.1.1. noteiktajā termiņā neviens dalībnieks nav reģistrējies;

8.1.2. noteiktajā laikā uz izsoli nav ieradies neviens izsoles dalībnieks;

8.1.3. neviens pircējs nav pārsolījis izsoles sākumcenu vai arī nav samaksājis nosolīto cenu.

8.1.4. tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

8.1.5. tiek konstatēts, ka bijusi noruna atturēt kādu no piedalīšanās izsolē;

8.1.6. mantu nosolījusi persona, kurai nebija tiesību piedalīties izsolē;

8.1.7. dalībnieku reģistrācija un izsole notiek citā vietā un laikā, kas neatbilst laikrakstos publicētajai informācijai;

8.1.8. nav ievēroti izsoles noteikumi.

8.2. Lēmumu par izsoles atzīšanu par nenotikušu vai spēkā neesošu pieņem Priekules novada pašvaldības dome, pēc izsoles dalībnieka vai ieinteresētā dalībnieka *(šo noteikumu 8.1.4., 8.1.5.punkta gadījumos),* vai pēc izsoles komisijas ierosinājuma vai sūdzības saņemšanas.

**9**. **Izsoles komisijas lēmuma pārsūdzēšana**

9.1. Izsoles dalībniekiem ir tiesības iesniegt sūdzību Priekules novada pašvaldības domei par komisijas darbu 5 dienu laikā no izsoles norises dienas.

9.2. Ja par komisijas darbu iesniegta sūdzība, tad šo noteikumu 7.1. – 7.3.punktā noteiktie termiņi pagarinās par sūdzības izskatīšanas laiku.

9.3. Visus izdevumus, kas saistīti ar nekustamā īpašuma pirkuma – pārdevuma līguma slēgšanu un īpašuma tiesību reģistrāciju uz pircēja vārda, sedz pircējs.

Domes priekšsēdētāja V.Jablonska

*1. pielikums*

*Priekules novada pašvaldībai piederošo*

*Nekustamo īpašumu Brīvības iela 41, Priekulē,*

 *Priekules novadā,*

*atsavināšanas izsoles noteikumiem.*

LĪGUMA PROJEKTS

**NEKUSTAMĀ ĪPAŠUMA PIRKUMA LĪGUMS**

Priekulē, 2017. gada \_\_. \_\_\_\_\_\_\_\_\_\_\_

**PRIEKULES NOVADA PAŠVALDĪBA**, reģ.Nr.90000031601, juridiskā adrese Saules iela 1, Priekule, Priekules novads, kuru uz likuma „Par pašvaldībām” 62.panta pirmās daļas 4.punktu un 2017.gada 23.februāra Priekules novada pašvaldības domes sasistošo noteikumu Nr.2 “Priekules novada pašvaldības nolikums” pamata pārstāv domes priekšsēdētāja Vija Jablonska, (turpmāk tekstā – Pārdevējs) no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** , personas kods/ reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_, adrese/juridiskā adrese\_\_\_\_\_\_\_\_\_\_\_\_\_\_\_\_, (turpmāk tekstā – **Pircējs)**, pamatojoties uz *(lēmumi)* un Publiskas personas mantas atsavināšanas likumu, noslēdz šādu līgumu (turpmāk tekstā – Līgums)

1. **LĪGUMA PRIEKŠMETS.**

 1.1. **Pārdevējs** pārdod un **Pircējs** pērk šajā līgumā paredzētajā kārtībā nekustamo īpašumu no viena zemesgabala, kadastra apzīmējums 6415 003 0146 ar kopējo platību 5431 m2 un uz zemes gabala atrodošām būvēm – būve (internāts) ar kadastra apzīmējumu 6415 003 0146 001, būve (sūkņu māja) ar kadastra apzīmējumu 6415 003 0146 002, būve (šķūnis) ar kadastra apzīmējumu 6415 003 0146 004, būve (garāža) ar kadastra apzīmējumu 6415 003 0146 005 (turpmāk tekstā – **nekustamais** **īpašums)**. Īpašuma tiesības uz nekustamo īpašumu nostiprinātas uz Priekules novada pašvaldības vārda Priekules pilsētas zemesgrāmatu nodalījumā Nr.1000 0051 6185.

1.2. Nekustama īpašuma lietošanas tiesību aprobežojumi, apgrūtinājumi vai servitūti uz atsavināšanas brīdi:

1.4.1. Atzīme – aizsargjoslas teritorija 504 m2 ap elektrisko tīklu gaisvadu līnijām pilsētās līdz 20 kV.

**2. CENA UN SAMAKSAS KĀRTĪBA**

2.1. Nekustama īpašuma cena ir EUR **\_\_\_\_\_\_\_\_\_\_\_\_** (*euro* un *euro* centi).

2.2. Puses apliecina, ka līdz līguma parakstīšanai Pircējs ir veicis pilnu samaksu par nekustamu īpašumu, tas ir \_\_\_\_\_\_\_\_\_EUR (*euro*) to bezskaidras naudas maksājumā Priekules novada pašvaldības norēķinu kontā AS Swedbank, SWIFT HABALV22, konts: LV30HABA0551018598451 vai pašvaldības kasē.

**3. PUŠU TIESĪBAS UN PIENĀKUMI**

3.1. Pārdevējs garantē, ka ir nekustamā īpašuma vienīgais likumīgais īpašnieks un ir tiesīgs slēgt šo līgumu, un uzņemties tajā noteiktās saistības.

3.2. Pārdevējs pilnvaro Pircēju veikt visas nepieciešamās darbības, lai Zemesgrāmatā reģistrētu Pircēja īpašuma tiesības uz nekustamu īpašumu un pārstāvētu Pārdevēju Zemesgrāmatā.

3.3. Pircējs apņemas 2 (divu) mēnešu laikā no līguma parakastīšanas brīža reģistrēt šo līgumu Zemesgrāmatā;

3.4. Visus izdevumus, kas saistīti ar šā līguma reģistrēšanu Zemesgrāmatā, sedz Pircējs.

3.5. Pārdevējs neatbild par nekustamā īpašuma nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.6. Visu risku par zaudējumiem, kurus nekustamais īpašums var radīt trešajām personām, no šā līguma spēkā stāšanās brīža (parakstīšanas) uzņemas Pircējs.

1. **ATBILDĪBA**

4.1. Puses ir pilnā mērā atbildīgas par uzņemto saistību pilnīgu izpildi LR normatīvajos aktos paredzētajā kārtībā.

4.2. Par katru šā līguma pārkāpumu vainīgā puse ir atbildīga par otrai pusei radītajiem zaudējumiem.

4.3. Puses nav atbildīgas viena otrai par Līguma vai darījuma neizpildi vai nepienācīgu izpildi, ja tai par pamatu ir bijuši nepārvaramas varas apstākļi, ja vien Puses nevienojas citādi. Ar nepārvaramas varas apstākļiem šā Līguma izpratnē saprotamas – dabas stihijas, plūdi, dabas katastrofas, kara stāvoklis valstī vai citi apstākļi, ko Puses nespēja ne paredzēt, ne arī novērst.

4.4. Pārdevējs apņemas parakstīt visus nepieciešamos dokumentus, kas nepieciešami šā līguma reģistrēšanai, apliecināšanai un nekustamā īpašuma reģistrēšanai Zemesgrāmatā, kā arī citus LR normatīvajos aktos paredzētos dokumentus, kas saistīti ar šā līguma izpildi uzreiz pēc Pirkuma līguma noslēgšanas.

**5. LĪGUMA GROZĪŠANA UN PAPILDINĀŠANA**

5.1. Visi papildinājumi un grozījumi pie šā līguma, izdarāmi rakstveidā, pusēm vienojoties un tie stāsies spēkā pēc tam, kad tos būs parakstījuši abas Puses vai Pušu pilnvarotie pārstāvji,. Izdarītie grozījumi pievienojami Līgumam un ir tā neatņemama sastāvdaļa.

5.2. Nekādas mutiskas vienošanās un norunas šā līguma izpildē nav uzskatāmas par saistošām pēc līguma parakstīšanas, ja vien tās nav pierādāmas un fiksētas *audio, video, foto* formātā.

**6. PĀRĒJIE NOTEIKUMI**

6.1. Pircējs iegūst īpašuma tiesības uz nekustamu īpašumu pēc to nostiprināšanas zemesgrāmatā.

6.2. Pirms šā Līguma noslēgšanas par nekustamu īpašumu nav strīda un tam nav uzlikts atsavināšanas aizliegums un nav nevienam citam atsavināts, nav apgrūtināts ar parādiem un saistībām.

6.3. Līgums stājas spēkā ar parakstīšanas brīdī un darbojas līdz Pušu saistību pilnīgai izpildei.

6.4. Pircējs apliecina, ka ir iepazinies ar Nekustama īpašuma faktisko stāvokli, un piekrīt to pirkt tādā stāvoklī, kāds tas ir šā līguma noslēgšanas dienā. Pārdevējs un Pircējs paziņo, ka, noslēdzot šo līgumu, viņi labi apzinās Nekustama īpašuma vērtību, pirkuma summu un samaksas kārtību,un atsakās celt cits pret citu prasību par šā līguma atcelšanu un pirkuma – pārdevuma summas maiņu pārmērīgu zaudējumu dēļ.

6.5. Attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

6.6. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

6.7. Pirkuma līgums stājas spēkā ar brīdi, kad to parakstījušas abas Puses.

6.8. Līgums sastādīts uz 2 (divām) lapām un 3 (trīs) lapaspusēm, 3 (trīs) oriģinālos un identiskos eksemplāros, atrodas glabāšanā pa vienam eksemplāram katrai līgumslēdzējai pusei un viens – iesniegšanai Zemesgrāmatu nodaļā. Visiem eksemplāriem ir vienāds juridisks spēks.

*Reģistrējot šo līgumu zemesgrāmatā, iesniedzami šādi dokumenti:*

*1. Nostiprinājuma lūgums;*

*2. Nekustamā īpašuma pirkuma līgums;*

*3. Priekules novada pašvaldības domes lēmumi (-s);*

*4. Kvīts par kancelejas nodevu;*

*5. Kvīts par valsts nodevas samaksu.*

**PUŠU REKVIZĪTI UN PARAKSTI**

**PĀRDEVĒJS PIRCĒJS**

**PRIEKULES NOVADA PAŠVALDĪBA**

Reģ.Nr.90000031601

Saules iela 1, Priekule, Priekules nov., LV-3434

Banka; AS Swedbank, SWIFT kods HABALV22

Konta Nr. LV30HABA0551018598451

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_

domes priekšsēdētāja

*2. pielikums*

*Priekules novada pašvaldībai piederošo*

*Nekustamo īpašumu Brīvības iela 41, Priekulē,*

 *Priekules novadā,*

*atsavināšanas izsoles noteikumiem.*

*Priekules novada pašvaldībai*

*Saules ielā 1, Priekulē, Priekules nov.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta – fiziskas personas vārds, uzvārds, personas kods

Pretendenta-juridiskas personas nosaukums, reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta –fiziskas personas deklarētā dzīves vieta

Pretendenta –juridiskas personas juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja (ja ir) vārds, uzvārds, personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 e-pasta adrese (ja ir)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 tālruņa nr. (ja ir)

PIETEIKUMS

*dalībai nekustamā īpašuma atsavināšanas tiesību izsolē*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka esmu iepazinies ar izsoles noteikumiem un piekrītu tā nosacījumiem, tie ir saprotami un iebildumu un pretenziju ir/nav.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

/pieteikumu sagatavošanas vieta un datums/ /paraksts un tā atšifrējums/

*\*Šajā pieteikumā jānorāda visa nepieciešamā un pretendenta rīcībā esošā informācija, atbilstoši izsoles noteikumu 3.5.1., 3.5.2., 3.5.3.punktam.*

*3.pielikums*

*Priekules novada pašvaldībai piederošo*

*Nekustamo īpašumu Brīvības iela 41, Priekule,*

 *Priekules novads,*

*atsavināšanas izsoles noteikumiem.*

Priekules novada domes pašvaldības īpašumu atsavināšanas un nomas tiesību izsoles komisijas

**Izsoles dalībnieka reģistrācijas apliecība Nr. \_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Fiziskas personas izsoles dalībnieka vārds, uzvārds, personas kods un adrese;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskajām personām - tās pilns nosaukums, reģistrācijas apliecības numurs, atrašanās vieta, pilnvarotās personas vārds, uzvārds un personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nekustamā īpašuma nosaukums, adrese, kadastra numurs

**IZSOLEI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izsoles datums izsoles vieta

Izsolāmā objekta sākotnējā cena EUR \_\_\_\_\_\_\_\_\_,\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 summa cipariem summa vārdiem

Apliecība izdota 201\_\_\_\_.\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priekules novada pašvaldības īpašumu

atsavināšanas un nomas tiesību izsoles komisijas

priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds/uzvārds paraksts/atšifrējums

*4. pielikums*

*Priekules novada pašvaldībai piederošo*

*Nekustamo īpašumu Brīvības iela 41, Priekule,*

 *Priekules novads,*

*atsavināšanas izsoles noteikumiem.*

**Publicējamā informācija par izsoles objektu**

Priekules novada pašvaldība otrajā mutiskā izsolē ar augšupejošu soli pārdod nekustamo īpašumu Brīvības iela 41, Priekule, Priekules nov. Izsole notiks 2017.gada 19.septembrī plkst.10.00 Priekules novada pašvaldībā Saules ielā 1, Priekulē.

Ar izsoles noteikumiem iepazīties iespējams katru darba dienu no plkst.8.00 – 12.00; 12:45 – 17.00 Priekules novada pašvaldībā Saules ielā 1, Priekulē, Priekules novadā un pašvaldības mājaslapā [www.priekulesnovads.lv](http://www.priekulesnovads.lv) sadaļā “izsoles”. Pretendentu reģistrācija notiek līdz 2017.gada 18.septembrim plkst.15.00.

Izsoles nosacītā cena un izsoles sākumcena **6320** **EUR**. Nodrošinājuma nauda 632 EUR līdz reģistrācijai iemaksājama Priekules novada pašvaldības norēķinu kontā AS Swedbank, SWIFT HABALV22, konts LV30HABA0551018598451 vai kasē.

Norēķināšanās par nosolītu objektu – 3 mēnešu laikā no izsoles norises dienas.

Īpašuma izmantošanas mērķis un veids – sabiedriskas nozīmes objekti, kā arī darījuma iestāžu un komerciāla rakstura apbūve.

Pirmpirkuma tiesīgo personu nav.

Tālr. informācijai par izsoles norisi un iesniedzamajiem dokumentiem 63497910. Tālr. informācijai par izsoles objektu un tā apskati 29176392.